پوجا تھالی

پوجا تھالی (ہندی: पूजा थाली) ایک طشت یا ایک بڑا سمانہ جس میں پوجا کا سارا سامان رکھا اور سجایا جاتا ہے۔ ہندو مذہبی موقعوں، تہواروں اور رسوم میں پوجا تھالی شبھ یا نیگ شگون سمجھی جاتی ہے۔
پوجا تھالی اسٹیل، سونے، چاندی، پیتل یا کسی بھی دوسری دھات سے بنی ہوتی ہے؛ یہ گول، بیضوی یا کسی بھی دوسری شکل کی ہوتی ہے اور اس پر معمولی کندہ کاری اور ڈیزائننگ کی ہوتی ہے۔ پوجا تھالی مہنگی یا سستی ہوتی ہے لیکن پوجا کی لوازمات کم و بیش ایک جیسی ہوتی ہیں۔

پوجا کا سامان 

حسب ذیل سامان پوجا تھالی میں استعمالی ہوتا ہے :
ہلدی کا پیسٹ/سندور (شنگرف) کا پیسٹ/'اوم'، سواستیکا وغیرہ جیسی علامات مقدسہ کے لیے رنگولی کا رنگ
 اکشت (بغیر پیسے ہوئے چاول کے دانے).
 دِیے اور لوبان کی لکڑیاں۔* ناریل.
 پھول (گیندا، گلاب اور مختلف قسم کی پتیاں یا مختلف قسم کے پھولوں کا مجموعہ)
 پرساد کے لیےبھارتی مٹھائیاں۔*کلش میں مقدس پانی (عموماً گنگا جل)
 گھنٹی، شنکھ، منگل کلش (مقدس پیالہ) مع گنگا جل، گھی، کافور، تنبول کے پتے، تلسی، دودھ، تازہ پھل، صندل کی لکڑی کا پیسٹ، کُم کُم، دیوی دیوتاؤں کی مورتی اور سونے اور چاندی کے سکے (جتنے درکار ہوں)۔

تغیر 
دیوالی کے موقع پر ایک سے زائد دِیے تھالی پر رکھے جاتے ہیں؛ رکشا بندھن میں ایک راکھی درکار ہوتی ہے۔ مہا شیوراتری میں تھالی کے لیے بیل گری کے پتے، دھتورہ کے پھول ضروری ہوتی ہیں۔
اس طرح مختلف موقعوں اور تہواروں میں پوجا تھالی کی سجاوٹ میں رسوم کی اہمیت کے حساب سے تبدیلیاں آتی رہتی ہیں۔

رسومات 
رکشا بندھن میں ایک بہن تھالی بھائی کے چہرے کے سامنے گھماتی ہے اور اپنے بھائی کی اچھائی کے لیے دعا کرتی ہے؛ ہندو شادی کی تقریب میں بھی تھالی استعمال ہوتی ہے، دلہا اور دلہن کے گھر میں داخل ہونے سے پہلے تھالی ان کے چہروں کے سامنے گھما کر انہیں گھر میں خوش آمدید کہا جاتا ہے۔

پوجا تھالی اسٹیل، سونے، چاندی، پیتل یا کسی بھی دوسری دھات سے بنی ہوتی ہے؛ یہ گول، بیضوی (oval) یا کسی بھی دوسری شکل کی ہوتی ہے اور اس پر معمولی کندہ کاری اور ڈیزائننگ کی ہوتی ہے۔ پوجا تھالی مہنگی یا سستی ہوتی ہے لیکن پوجا کی لوازمات کم و بیش ایک جیسی ہوتی ہیں۔
آج کل، سجی ہوئی اور تیار شدہ پوجا تھالیاں بازاروں میں بہ آسانی دستیاب ہوتی ہیں۔

حوالہ جات

بیرونی روابط 

 پوجا تھالی کی سجاوٹ 
 پوجا تھالی کی سجاوٹ کے طریقے 

عبادت
ہندو رسوم
کامنز زمرہ جس کا ربط ویکی ڈیٹا پر ہے